Указ август 1977г. за поведението на гражданите при стихийни бедствия
Чл. 3(1). При усещане на първите признаци на земетресението гражданите не трябва да напускат жилището, предприятието, учреждението или общественото заведение, а да заемат в тях най-безопасното от срутване място, като застанат до една от вътрешните стени или във вътрешен коридор далеч от прозорците  и външните стени.
Чл. 3(2). След преминаване на първия трус незабавно трябва да се изключат отоплителните и нагревателните уреди, осветлението, радио и телевизионните приемници, газовите и другите домакински прибори, да се вземат най-необходимите вещи и документи и незабавно да се напуснат помещенията.
Чл. 3(3). При напускане на сградата гражданите следва да заключат жилищата, да предупредят съседите за опасността, да слязат по стълбите, без да ползват асансьорите, и да се отдалечат от сградите на разстояние, равно най-малко на височината им.
(4) Да се избягва стоенето под електрически, трамвайни и тролейбусни мрежи, а движението да става по средата на улиците.
Чл. 4(4). По време на земетресение личните автомобили не трябва да се оставят на платната на улиците. Движението с тях в населено място трябва да се избягва, за да не пречи на служебните автомобили на противопожарната охрана, нар. полиция и бърза помощ.
Чл. 4(2). Ако по време на силно земетресение гражданите се намират на път в моторно превозно средство, необходимо е да спрат на безопасно място до преминаване на бедствието.
Чл. 5. След преминаване на земетресението е препоръчително гражданите да спазват следните указания:
(1) Завръщането в работните и жилищните помещения трябва да става само след съобщение на компетентните органи, че опасността вече е преминала, съобщавано по национална радиостанция или по местна транслационна мрежа.
(2) За избягване на опасността от възникване на епидемии при замърсяване и повреди на водопроводната и канализационна та мрежа вода за питейни нужди да се консумира само с разрешение на компетентните органи.
(3) Влизането в сградите да става изключително внимателно поради опасност от по-нататъшни срутвания.
(4) Да се избягва стоенето в близост до разрушените сгради и съоръжения, за да не се пречи при оказване на първа помощ при провеждането на спасителните работи.
Чл. 6. След преминаване на бедствието е препоръчително гражданите, намиращи се в засегнатите райони, да съобщят на роднините си, че са в безопасност.

Български укази